laion/Wikipedia-Exotic huggingface dataset:
Rahvus

Rahvus, ka natsioon (ladina keeles natio, sõnast nasci, ’sündima’) on etnose arengustaadium, mida iseloomustab keelel, kultuuril, usul või muudel teguritel põhinev identiteet. Rahvust eristab etnosest tavaliselt rahvuslik eneseteadvus: rahvus nimetab ja piiritleb ennast ise, etnos ei pruugi seda teha. Ladinakeelne sõna natio tähendas Vana-Roomas välismaalast, inimest, kes ei olnud sünni­pärane roomlane. Keskajal oli natio inimrühm, keda sidus ühine piirkondlik päritolu ja ühine keel või murrak. Erinevate rahvaste keeltesse ilmus see sõna keskaja lõpul. 17. sajandil omandas rahvus poliitilise sisu, viidates inimestele, keda valitses sama valitseja ja kes olid allutatud ühistele seadustele. Uusaegsel Saksamaal omandas sõna 'rahvus' (saksa keeles Nation) mõneti teise sisu. Seda hakati seostama pigem ühise keele ja kultuuri ning vähem seaduste ja territooriumiga (Kemiläinen 2001). Rahvusluseuurija Anthony D. Smith (2005) on nimetanud rahvuseks inimeste kooslust, mis kannab sama nime; elab ajaloolisel territooriumil; määratleb ennast ise rahvusena; jagab samu müüte, mälestusi, sümboleid, väärtusi ja traditsioone Smithi meelest on rahvuse eelduseks teatava etnilise identiteedi olemasolu, sest rahvus ei teki tühjale kohale. Samas etniliste rühmade ja tänapäevaste rahvuste vahel tihtipeale seos puudub. 1992. aasta Eesti põhiseaduse § 49 järgi on igaühel õigus säilitada oma rahvuskuuluvus. Eesti riigi vaatest on inimese rahvus rahvastikuregistrisse kantav enesemääratluslik tunnus; igaüks võib oma rahvuse määratleda vastavalt sellele, millisesse rahvusesse ta tunneb end kuuluvat, ja seda igal hetkel muuta. Rahvastikuregistri seaduse §21 järgi kantakse rahvastikuregistrisse ütluspõhised andmed rahvuse ja emakeele kohta. Iga inimene saab Eesti rahvastikuregistris oma rahvuse ise muuta ning andmed rahvuse kohta küsitakse üle ka iga kord, kui PPA-s mõnda isikut tõendavat dokumenti vahetatakse. Statistikaameti hinnangul muutis ajavahemikul 2001 kuni 2021 oma registrisse kantud rahvuskuuluvust 5% täiskasvanud Eesti elanikest. etnos hõim multikultuursus natsionalism rahvas rahvuskultuur rahvuslus rahvussuhted rahvussümbol Marek Tamm. Rahvuste tegemine, ERR, 14. veebruar 2018 Lauri Vahtre. Kust eestlased tulevad, Postimees, 22. märts 2016 Lauri Vahtre (2016). Suur pettumus ehk humanismi kriis. SE&JS Eesti põhiseadus, 1992 Margus Haav, Miks pole Euroopa Liidu passis enam rahvust kirjas?, Sakala, 8. jaanuar 2014 "Rahvuse määramine muutub tundeasjaks". Delfi. 04.06.2001. Vaadatud 8. mail 2024. Rahvastikuregistri seadus, vaadatud 8.4.2024 Ethel Maasing, Rahvuse ehk etnilise kuuluvuse muutmine 20 aasta jooksul, 17. juuni 2022 Jaak Jõerüüt: diplomaatia ja rahvuslus postimees.ee, 8. detsember 2017
Vahetusfurgoon

Vahetusfurgoon, ka vahetuskere (ingl.k. swap body; interchangeable body)on vahetatav laadimisosa, mida transporditakse spetsiaalsel veoautol või haagisel, kusjuures seda saab maha võtta ja uuesti laadida veoautol või haagisel asuvate seadmete abil. Veok sõidab vahetuskere alla ja tõstab hüdraulikaseadmete abil selle tugijalad maast lahti. Tugijalad kinnitatakse sõidu ajaks horisontaalasendisse. Vahetuskered on konstrueeritud veoks kõigi transpordiliikidega, välja arvatud õhutransport. Vahetusfurgoon kui intermodaalne veoühik on ühitatud maanteetranspordi veovahendite mõõtmetega ja varustatud käsitsemismehhanismidega ümber paigutamiseks ühelt transpordiliigilt teisele (enamasti maanteetransport/raudteetransport). Konteineritest eristab vahetuskeresid see, et nende mõõtmed erinevad konteinerite mõõtmetest, need vastavad maanteetranspordi veoühikute gabariitmõõtmetele ja need pole mõeldud virnastamiseks. Vahetuskeresid veetakse spetsiaalsete veoautode ja täishaagistega ning spetsiaalsete intermodaalsete vagunitega. Kauba peale- ja mahalaadimise või ladustamise ajal seisab see tugijalgadel. Vahetatava furgooni pikkus on enamasti vahemikus 7,15–7,82 m. Vahetuskered võivad olla kinnist (box) tüüpi, omades seejuures kütte- ja/või jahutusseadet, tendiga kaetud, samuti ka madel-tüüpi veoühikud. Kasutatavamad on C-klassi veoühikud standardpikkusega 7,15 m, 7,45 m või 7,82 m. Vahetuskere standardlaius on 2,55 m, termoisolatsiooniga ühikutel puhul 2,60 m. Enamasti valmistatakse vahetuskeresid kõrgusega vahemikus 2,40–2,60 m. Kaal on olenevalt pikkusest 3,2–3,8 t ning kandevõime kuni 16,0 t. Toodetakse ka termokontrollitavates veoahelates kasutavaid, jõuagregaadiga varustatud vahetusfurgoone. Toiduainete veoks sobib autonoomse külmaseadme ja parendatud soojusisolatsiooniga veoühik, mis hoiab koormaruumis vajalikku temperatuuri. Vahetuskered on kasutusel peamiselt jaotus- ja kokkuvedudel, kus nende kasutamine annab efekti ainult täiskoormate peale- ja mahalaadimisel. Neid kasutatakse peamiselt terminalide vahelistel süsteemsetel vedudel. Vahetuskerede kasutamine loob vedude oskusliku planeerimise korral eeldused veokite seisuaja minimeerimiseks ja sõiduaja pikendamiseks. Ajal, mil toimub veoühiku tühjendamine või täitmine, kasutatakse veoautot ja haagist muude vahetuskerede transportimiseks. Vahetuskerede kasutamine pakub järgmisi eeliseid: konteinerveoga võrreldes on lihtsam leida tagasikoormat; auto šassiile laadimiseks ei ole vaja laadimismehhanisme; treileritega võrreldes on need kergemad ja odavamad; laadimisajad on minimaalsed.                       Transport ja transporditehnoloogiad. 2021. ISBN 9789916960035.
Kontserdilt Koju

"Kontserdilt Koju" on DND kaheksas album ja neljas eestikeelne live-plaat. Plaat on salvestatud Tartus, kontserdil Genialistide Klubis 30.09.22. Plaat ilmus 19.10.23. Nr. 15 laul laulab kaasa: Meelis "Hainz" Hainsoo. Sel aastal jõudis sügis pisut vara (5:30) Ära suitseta voodis (4:39) Tulede säras (2:53) Hoia mind mu enda eest (3:39) Nende vahel on minu (4:33) Rääkida rohkem (4:04) Kuidas kuivab värv (4:07) Vahel ei tea (4:30) Lugu vinüülilt (4:04) Sein oli vahel (3:11) Rong (4:04) Tund aega varem (4:47) Viimaks nad kustuvad (2:58) Rubiin (2:58) Kontserdilt koju (5:35) DND - "Kontserdilt Koju" Rahva Raamat. 16.11.2023. Vaadatud 26.01.2024.
Raudteeterminal

Raudteeterminal (ingl.k. railhead) on raudtee ääres paiknev kaubajaam/terminal, mis on mõeldud eelkõige intermodaalsete veoühikute (ISO konteinerid, vahetusfurgoonid, poolhaagised) ümberlaadimiseks, vagunitelt mahalaadimiseks, lühiajaliseks hoiustamiseks ja sellele järgnevaks pealelaadimiseks vagunitele, samuti konteinerite pealelaadimiseks haagistele veoks autotranspordiga. Transport ja transporditehnoloogiad. 2021. ISBN 9789916960035.
Ryan Tunnicliffe

Ryan Tunnicliffe (sündinud 30. detsembril 1992 Manchesteris) on Inglismaa jalgpallur, kes mängib poolkaitsjana Austraalia kõrgliigaklubis Adelaide United. Ta alustas klubikarjääri Manchester Unitedis. 2011. aastal võitis ta Manchester Unitedi kuni 18-aastaste võistkonnaga Inglismaa noorte karikavõistlused. Samal hooajal valiti Manchester Unitedi noorte võistkonna parimaks mängijaks. Klubi põhimeeskonnas debüteeris ta 26. septembril 2012 Inglismaa liigakarika mängus Newcastle Unitedi vastu. Pärast seda mängis ta Manchester Unitedi põhimeeskonnas veel vaid ühe korra. Manchester Unitedist oli laenul kolmes Inglismaa esiliigaklubis: hooajal 2011/12 Peterborough Unitedist, hooaja 2012/13 teises pooles Barnsleys ja hooaja 2013/14 esimeses pooles Ipswich Townis. 2014. aasta jaanuaris liitus Tunnicliffe Inglismaa kõrgliigaklubiga Fulham. Inglismaa kõrgliigas tegi ta debüüdi 9. veebruaril 2014 oma eelmise koduklubi Manchester Unitedi vastu. Pärast vaid kõigest kolme mängu läks Tunnicliffe 25. veebruaril 2014 Fulhamist kuni hooaja lõpuni laenule Inglismaa esiliigaklubisse Wigan Athletic. Hiljem oli ta Fulhamist laenul veel esiliigaklubs Blackburn Rovers hooaja 2014/15 esimeses pooles ja taas Wigan Athleticus hooaja 2016/17 teises pooles. 2017. aasta juulis sõlmis Tunnicliffe kaheaastase lepingu Inglismaa esiliigaklubiga Millwall. Aastatel 2019–2021 mängis ta Inglismaa esiliigaklubis Luton Town ja 2021–2023 Inglismaa tugevuselt kolmanda liiga klubis Portsmouth. 2023. aasta septembris sõlmis Tunnicliffe kaheaastase lepingu Adelaide Unitediga. Aastatel 2007–2009 mängis Tunnicliffe Inglismaa kuni 16-aastaste ja kuni 17-aastaste koondistes. "Midfielder Tunnicliffe joins Millwall". BBC Sport. "Reds boost midfield stocks with Englishman, Tunnicliffe". Adelaide United. 19. september 2023.
Laura Niils

Laura Niils (sündinud 19. aprillil 1992 Haapsalus) on eesti näitleja. Laura Niils on lõpetanud Haapsalu Wiedemanni Gümnaasiumi 2011. aastal ja Tartu Ülikooli Viljandi kultuuriakadeemia teatrikunsti õppekava näitleja erialal 2015. aastal. 2014. aastal oli ta üks teatri Must Kast asutajatest. Ta töötas sama teatri näitlejana kuni 2023. aasta lõpuni. Lisaks oli ta aastatel 2016–2024 Tartu Tamme Gümnaasiumi näiteringi juhendaja. Alates 2024. aasta jaanuarist on ta Rakvere teatri näitleja. Ta on mänginud telesarjades "Kelgukoerad", "Viimane võmm", "Mustad lesed", "Kättemaksukontor" ja "Pank". Laura Niils Eesti Lavastuste Andmebaas. Vaadatud 26. jaanuaril 2024 Vilistlased Läänemaa Ühisgümnaasium. Vaadatud 26. jaanuaril 2024 TÜ VKA etenduskunstide vilistlased Tartu Ülikooli Viljandi kultuuriakadeemia. Vaadatud 26. jaanuaril 2024 Laura Niils Rakvere Teater. Vaadatud 26. jaanuaril 2024 Laura Niils andmekogus IMDb (inglise) Laura Niils Eesti filmi andmebaasis
Isao Takahata

Isao Takahata (高畑 勲 Takahata Isao, 29. oktoober 1935 – 5. aprill 2018) oli jaapani animafilmilavastaja, produtsent ja stsenarist ning Studio Ghibli kaasasutaja. Tema tuntumad filmid on "Suur ja väike panda" ("Panda kopanda", 1972), "Jaanimardikate haud" ("Hotaru no haka", 1988), "Alles eile" ("Omohide poro poro", 1991), "Pesukarude sõda" ("Heisei tanuki gassen ponpoko", 1994), "Minu naabrid Yamadad" ("Hôhokekyo tonari no Yamada-kun", 1999), "Lugu printsess Kaguyast" ("Kaguya-hime no monogatari", 2013). Lisaks on ta produtseerinud filmid "Tuulte oru Nausikaa" ("Kaze no tani no Naushika", 1984), "Taevane kindlus" ("Tenkuu no Shiro Laputa", 1986), "Punane kilpkonn" ("La tortue rouge", 2016). "Isao Takahata". IMDb.
Jens Cajuste

Jens-Lys Michel Cajuste (sündinud 10. augustil 1999 Göteborgis) on Rootsi jalgpallur, kes mängib keskpoolkaitsjana Itaalia kõrgliigaklubis Napoli ja Rootsi jalgpallikoondises. Tema isa on Ameerika ja Haiti päritolu ning ema rootslanna. Viieaastaselt kolis ta perekonnaga Hiina, kus alustas ka jalgpallitreeninguid. Mõni aasta hiljem naasis ta perekonnaga Rootsi. 2010. aastal liitus ta Rootsi klubiga Örgryte IS, mille meeskonnas debüteeris ta Rootsi esiliigas 2016. aasta oktoobris. 2018. aasta juunis sõlmis ta viieaastase lepingu Taani kõrgliigaklubiga Midtjylland. Hooajal 2019/20 tuli ta Midtjyllandi meeskonna koosseisus Taani meistriks. 2022. aasta jaanuaris siirdus ta 10 miljoni euro eest Prantsusmaa kõrgliigaklubisse Stade de Reims. Cajuste sai sellega kõige kallimaks Reimsiga liitunud jalgpalluriks. Prantsusmaa kõrgliigas tegi ta debüüdi 16. jaanuaril 2022 mängus Metzi vastu. Prantsusmaa kõrgliigas lõi ta esimese värava 6. märtsil 2022 mängus Strasbourgi vastu. 2023. aasta augustis sõlmis ta viieaastase lepingu Napoliga. Rootsi jalgpallikoondises tegi Cajuste debüüdi 12. novembril 2020 mängus Taani vastu. Ta kuulus Rootsi koondisse 2021. aasta Euroopa meistrivõistlustel. Just Kristensen, Jørn (28. september 2018). "Svensk-amerikansk FCM-talent fik kinesisk karrierestart". herningfolkeblad.dk. Herning Folkeblad. Vaadatud 12. juulil 2020. Risom, Jens (10. jaanuar 2022). "Jens-Lys Cajuste solgt til Stade de Reims" (taani). FC Midtjylland. Vaadatud 10. jaanuaril 2022. "Official | Reims conclude record the signing of Jens Cajuste". Get French Football News. 10. jaanuar 2022. Vaadatud 10. jaanuaril 2022. "Official: Napoli sign Cajuste from Stade de Reims". Football Italia. 10. august 2023.
Gunnar Larsson (murdmaasuusataja)

Ål Lars Gunnar Larsson (sündinud 1. juulil 1944 Järnas) on rootsi endine murdmaasuusataja. Gunnar Larsson on osalenud kahtedel olümpiamängudel. 1968. aasta taliolümpiamängudel Grenoble'is võitis ta ta 4×10 km teatesõidus hõbemedali, 15 km distantsil pronksmedali, 50 km distantsil kuuenda koha ja 30 km distantsil kaheksanda koha. 1972. aasta taliolümpiamängudel Sapporos võitis ta 30 km distantsil ja Rootsi teatevõistkonnaga 4×10 km teatesõidus neljanda koha. 15 km distantsil oli ta kaheksas ja 50 km distantsil sai ta 20. koha. Tema poeg Mats Larsson on samuti edukas murdmaasuusataja. Gunnar Larsson (murdmaasuusataja) veebisaidil Olympedia (inglise)
Serhi Rožok

Serhi Rožok (ukraina Сергій Володимирович Рожок; 25. aprill 1985 Slavutõtš – 23. jaanuar 2024) oli ukraina jalgpallur, poolkaitsja. 2008–2010 mängis ta Kiievi FK Obolonis ja lõi 55 mängus 10 väravat. 2012–2013 mängis ta FK Minskis ja lõi 51 mängus 4 väravat. 2015–2018 mängis erinevates Valgevene klubides. Pärast Venemaa sissetungi Ukrainasse liitus armeega. Ta hukkus lahingutegevuses Luhanski oblastis. Aastatel 2000–2004 mängis ta Ukraina noortekoondistes. 2004. aastal jõudis ta Ukraina kuni 19-aastaste koondisega Euroopa omavanuste meistrivõistlustel poolfinaali. "Чорний день для Славутича: Загинув Герой Сергій Рожок". 25. jaanuar 2024. Vaadatud 27. jaanuaril 2024.
Marcel Ciolacu

Ion-Marcel Ciolacu (sündinud 28. novembril 1967 Buzăus) on Rumeenia poliitik (Rumeenia Sotsiaaldemokraatlik Partei). Marcel Ciolacu on pärit sõjaväelenduri perekonnast. Gümnaasiumi lõpetamise järel töötas ta aastatel 1988–1990 Bukarestis elekroonikatehases. 1989. aasta detsembris osales ta Rumeenia revolutsioonis. Marcel Ciolacu lõpetas Bukaresti Ökoloogiaülikooli juristina 1995. aastal. Magistrikraadi riigi rahanduse juhtimise alal sai ta Riiklikus Poliitikauuringute ja Avaliku Halduse Ülikoolis 2012. aastal. Rumeenia Sotsiaaldemokraatliku Partei liige on ta alates 1990. aastast. 1996–2000 oli ta Rumeenia Sotsiaaldemokraatliku Partei Buzău noorteorganisatsiooni aseesimees. 2000–2010 oli ta Rumeenia Sotsiaaldemokraatliku Partei Buzău linna-allorganisatsiooni aseesimees ja Buzău maakonna allorganisatsiooni aseesimees. 2010–2015 oli ta Rumeenia Sotsiaaldemokraatliku Partei Buzău linna-allorganisatsiooni esimees. 2008–2012 oli ta Buzău aselinnapea. 2012. aastal valiti Marcel Ciolacu Rumeenia Parlamendi Saadikutekoja liikmeks. 2017. aasta juunist kuni 2018. aasta jaanuarini oli ta Rumeenia asepeaminister. 2019. aasta detsembris valiti ta Rumeenia Sotsiaaldemokraatliku Partei esimehe kohusetäitjaks. 2020. aastal sai ta partei esimeheks. 29. maist 2019 kuni 22. detsembrini 2020 ja 23. novembrist 2021 kuni 15. juunini 2023 oli ta Rumeenia Parlamendi Saadikutekoja president. 15. juunist 2023 on Marcel Ciolacu Rumeenia peaminister. Marcel Ciolacu Munzinger. Vaadatud 27. jaanuaril 2024 Marcel Ciolacu, revoluționar de Buzău: "Nu-mi faceți o vină că nu am murit la Revoluție!" Digi24, 17. detsember 2029. Vaadatud 27. jaanuar 2024 Marcel Ciolacu, elected to Chamber of Deputies Speaker ACTMedia - Romanian Business News, 30. mai 2019. Vaadatud 27. jaanuaril 2024 Marcel Ciolacu 22nd Parliamentary Intelligence-Security Forum Bucharest, July 6-8. Vaadatud 27. jaanuaril 2024 Marcel Ciolacu PES. Vaadatud 27. jaanuaril 2024 Ministries, etc. rulers.org Vaadatud 27. jaanuaril 2024 Countries QR rulers.org Vaadatud 27. jaanuaril 2024
Peeter Küttis

Peeter Küttis (10. oktoober 1942 Tallinn – 20. jaanuar 2024) oli eesti sporditegelane. Ta lõpetas 1961. aastal Tallinna 16. Keskkooli ja 1975. aastal Tartu Ülikooli õigusteaduskonna. Jalgpallitreeninguid alustas 13-aastaselt Tallinna Mererajooni Spordikoolis Ülo Ollise juhendamisel. Hiljem juhendas teda Hans-Davis Viirmaa. 1959. aastal kuulus Küttis Nõukogude Liidu meistrivõistlustel kaheksanda koha saavutanud Eesti NSV noorteesindusse. Tema mängijakarjäär lõppes vigastuse tõttu, kuid jalgpalliga jäi ta seotuks elu lõpuni. Küttis töötas aastatel 1981–1998 Tallinna Perekonnaseisuameti juhatajana, aastatel 1998–2005 oli ta Tallinna linnakohtu kohtunik. Peeter Küttis oli aastail 1994–2003 Eesti Jalgpalli Liidu president ja juhatuse liige aastatel 1990–2017. Alates 2003. aastast oli ta läbi aegade esimene Eesti Jalgpalli Liidu aupresident. Aastaid esindas Jalgpalli Liitu paljudel FIFA ja UEFA kongressidel ning ametlikel sündmustel. 2003 – Jalgpalliliidu kuldmärk Tema vanem poeg Kim-Erik Küttis (sündinud 20. mail 1971 Tallinnas) on endine korvpallur, kes võitis 1988 NSVL-i noortemeistrivõistlustel pronksi ja Eesti meistrivõistlustel saanud TruKo ja Baltika meeskonnas 4 hõbedat (1988, 1991, 1994 ja 1997) ning 6 pronksi (1989–90, 1992–93 ja 1995–96). Noorem poeg Kert Küttis (sündinud 23. detsembril 1979 Tallinnas) on mänginud jalgpalli ja kuulunud jalgpalliväravavahina 8 korda kuni 21-aastaste Eesti koondisse ja on aastast 2016 Viimsi JK juhatuse liige. "Suri Eesti jalgpalliliidu endine president Peeter Küttis". Postimees.ee. 23. jaanuar 2024. Vaadatud 27. jaanuaril 2024. "Küttis, Peeter - Eesti Entsüklopeedia". ETBL. Vaadatud 27. jaanuaril 2024. Biograafia ESBL-is
Falkenstein (Alam-Austria)

Falkenstein on vald (Marktgemeinde) Austrias Alam-Austria liidumaal Mistelbachi ringkonnas. Seal asub Falkensteini linnus, suhteliselt puutumata 11. sajandil ehitatud linnuse vare. Vareme saksakeelne nimi on Burg Falkenstein ("Pistrikukivi linnus"). Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Fallbach

Fallbach on vald (Gemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Danton Heinen

Danton Heinen (sündinud 5. juulil 1995 Langleys, Briti Columbias) on Kanada jäähokimängija, kes mängib NHL-i klubis Boston Bruins ründajana vasakäärel. Hooajal 2013/14 mängis ta noorteliiga British Columbia Hockey League'i klubis Surrey Eagles ja aastatel 2014–2016 Denveri Ülikooli jäähokimeeskonnas. 2014. aastal valis Boston Bruins ta draft '​is 116. valikuna. Hooaja 2015/16 lõpus debüteeris ta American Hockey League'is (AHL) Boston Bruinsi tütarklubis Providence Bruins. NHL-is debüteeris Heinen Boston Bruinsi meeskonnas hooaja 2016/17 avamängus Columbus Blue Jacketsi vastu. Ta sai sel hooajal NHL-is kirja kaheksa mängu. Suurem osa hooajast mängis ta Providence Bruinsi koosseisus AHL-is. AHL-i väljalangemismängudes oli Heinen resultatiivseim uustulnukas (9+9). 2017. aastal valiti Heinen lisaks AHL-i tähtede mängule. Boston Bruinsi põhikooseisus asus Heinen mängima hooajal 2017/18. NHL-is lõi Heinen kaks esimest väravat 26. oktoobril 2017 mängus San Jose Sharksi vastu. Detsembriks mängis ta kolmandas ründeliinis koos Riley Nashi ja David Backesiga. Sel hooajal sai Heinen NHL-is kirja 16 väravat ja 31 väravasöötu – hooaeg 2017/18 on jäänud seni ka tema resultatiivseimaks hooajaks NHL-is. Hooajal 2018/19 jõudis Heinen Bruinsi meeskonnaga Stanley karika finaali, kus kaotati St. Louis Bluesile mängudega 3:4. 2020. aasta veebruaris kaubeldi Heinen Nick Ritchie vastu Bruinsist Anaheim Ducksi. 2021. aasta juulis sõlmis ta üheaastase lepingu Pittsburgh Penguinsiga. Hooajal 2021/22 lõi Heinen NHL-is 18 väravat ja andis 15 väravasöötu. 2022. aasta juulis pikendas ta Penguinsiga lepingut ühe aasta võrra. 2023. aasta oktoobris naasis ta Bruinsi, kellega sõlmis üheaastase lepingu. 20. jaanuaril 2024 tegi Heinen mängus Montreal Canadiensi vastu esimese kübaratriki NHL-is. https://www.eliteprospects.com/player/105821/danton-heinen (vaadatud 27.1.2024) "Ducks Acquire Heinen from Boston". National Hockey League. 24. veebruar 2020. Originaali arhiivikoopia seisuga 24. veebruar 2020. Vaadatud 12. oktoobril 2021. "Penguins Sign Forward Danton Heinen to a One-Year Contract". National Hockey League. 29. juuli 2021. Originaali arhiivikoopia seisuga 14. oktoober 2021. Vaadatud 13. oktoobril 2021. "Penguins agree to terms with Danton Heinen on a one-year contract". Pittsburgh Penguins. 27. juuli 2022. Vaadatud 27. juulil 2022. "Bruins sign Danton Heinen to one-year contract". Sportsnet.ca (inglise). Vaadatud 31. oktoobril 2023. "Recap: Goals, goals and more goals in Bruins' 9-4 win over Canadiens". stanleycupofchowder.com (inglise). Vaadatud 21. jaanuaril 2024. Danton Heinen NHL.com lehel Danton Heinen hockeydb.com lehel
Úslava

Úslava on jõgi Tšehhis Plzeňi maakonnas, Berounka parempoolne lisajõgi. Jõe pikkus on 96 km, valgala pindala 795 km². Suurematest asulatest asuvad jõe ääres Plánice, Blovice, Starý Plzenec ja Plzeň. DIBAVOD, vaadatud 3.03.2023.
Gaubitsch

Gaubitsch on vald (Gemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Gaweinstal

Gaweinstal on vald (Marktgemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Gnadendorf

Gnadendorf on vald (Gemeinde) Austrias Alam-Austria liidumaal Mistelbachi ringkonnas. Gnadendorf asub Zaya jõe orus. Alajaotused on: Eichenbrunn Gnadendorf Oedenkirchenwald Pyhra Röhrabrunn Wenzersdorf Zwentendorf Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Großengersdorf

Großengersdorf on vald (Marktgemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Úhlava

Úhlava on jõgi Tšehhis Plzeňi maakonnas. Plzeňi linnas moodustab Mže, Radbuza ja Úslava jõega ühinemisel Berounka jõe. Jõe pikkus on 104 km, valgala pindala 513 km². Suurematest asulatest asuvad jõe ääres Janovice nad Úhlavou, Přeštice, Švihov, Nýrsko, Klatovy ja Plzeň. DIBAVOD, vaadatud 3.03.2023.
Großebersdorf

Großebersdorf on vald (Marktgemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Dead Can Dance

Dead Can Dance on 1981. aastal asutatud briti-austraalia dark wave'i ansambel. 1982. aastal kolisid ansambli liikmed Londonisse, kus sõlmisid lepingu plaadifirmaga 4AD. Dead Can Dance (1984) Spleen and Ideal (1985) Within the Realm of a Dying Sun (1987) The Serpent's Egg (1988) Aion (1990) Into the Labyrinth (1993) Toward the Within (1994) Spiritchaser (1996) Anastasis (2012) Dionysus (2018) http://www.deadcandance.com/
Großharras

Großharras on vald (Marktgemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Großkrut

Großkrut on vald (Marktgemeinde) Austrias Alam-Austria liidumaal Mistelbachi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kellie Gerardi

Kellie Gerardi (sündinud 16. veebruaril 1989) on USA teadlane, kes on tegev kosmose-, kaitse- ja tehnoloogia alal. Samuti tegeleb ta teaduse populariseerimisega. Gerardi võttis osa kosmoseturismi pilootfirma Virgin Galactic lennust Galactic 05. "Another year, another orbit. 🎂✨ So endlessly thankful for all my friends, family, colleagues, and supporters who continue to make this adventure so exciting and fulfilling. #29 #birthday". Kellie Gerardi's Official Instagram. 16. veebruar 2018. Vaadatud 24. detsembril 2023. "Virgin Galactic Completes Sixth Successful Spaceflight in Six Months | Virgin Galactic". press.virgingalactic.com. Vaadatud 27. jaanuaril 2024.